กว่าจะหาเจอว่าขนมจีนร้านนี้มีคนรีวิวไปหรือยัง ใช้เวลานานมาก
และแล้วก็หาเจอ...
ร้านนี้เจ้าของร้านและเจ้าของสูตรชื่อยายจ้อย ขายมานานมาก
เมื่อก่อนร้านอยู่ในตลาดสดเอี่ยมเจริญ 
แล้วย้ายมาที่ตึกแถว (จำไม่ได้ว่านานเท่าไหร่)
ตอนนี้น่าจะเป็นลูกๆ ที่ดูแลร้าน

ที่ตั้ง 
ตึกแถวตรงข้ามอิมพีเรียลเวิลด์ สำโรง ใกล้ปากซอยวัดด่าน (สุขุมวิท 113)
หาง่าย คนพื้นที่นิยมรับประทาน 

เมนูอาหาร
ขนมจีนมีน้ำยาให้เลือกครบสี่ภาค น้ำพริก น้ำยากะทิ น้ำยากะทิแกงใต้ น้ำยาป่า น้ำเงี้ยว 
และขนมจีนซาวน้ำ  ผักจัดเต็มผักดอง ถั่วฝักยาว กะหล่ำปลีฝอย แตงกวา มะระ ใบแมงลัก 
ไม่มีผักกะเฉด  มีปลีกล้วยฝอยและผักบุ้งต้มสำหรับขนมจีนน้ำพริก 

เมนูที่สั่งประจำ ขนมจีนน้ำยาลูกชิ้นปลา กินที่ร้าน ราคา 20 บาท กลับบ้าน 25 บาท
วันนี้หิ้วกลับบ้าน ใส่ถุงปริมาณจะมากกว่ากินที่ร้าน ลูกชิ้นปลาเยอะกว่าด้วย (ก็แพงกว่านิดนึงไง)
ที่ร้านจะเป็นลูกชิ้นปลากลมเล็กๆ คุณภาพลูกชิ้นก็โอเคค่ะ เหมาะสมกับราคา
รสชาติน้ำยากะทิเหมือนที่กินตั้งแต่เด็ก รสชาติเข้มข้น ไม่เค็มจัด และไม่เผ็ด
เส้นขนมจีน เป็นเส้นสีขาวไม่ใช่แป้งหมัก ที่ร้านขายดี 
ฉะนั้นไม่ต้องกลัวปัญหาว่าจะเจอะเส้นค้างคืน
สำหรับผักสด หากมาเลยช่วงหัวค่ำไปแล้ว ใกล้เวลาร้านปิด 
ผักอาจจะไม่ค่อยสวย เพราะที่ร้านค่อนข้างร้อน 
และไม่ได้เอาน้ำแข็งมาใส่ เพราะจะเคลียร์โต๊ะและเริ่มเก็บร้าน
สำหรับอาหารโดยรวมให้สี่ดาว

ราคาไม่แพง รสชาติดี 

การบริการ ค่อนข้างรวดเร็ว

บรรยากาศร้าน ที่นั่งค่อนข้างเยอะ ร้านค่อนข้างร้อน 
มีพัดลมตัวใหญ่ แต่ให้ระวังเวลาตักพริกป่นซึ่งอาจจะโดนลมพัดได้
ลูกค้าเยอะเข้าออกร้านตลอด การทำความสะอาดค่อนข้างลำบาก
บรรยากาศร้านโดยรวมให้สามดาว

  


